《同董伯和登砂子岭观圣潭瀑布》
明代·朱同

小径穿溪断复通，丛林阴翳失西东。重岩直入九霄上，古庙深临万壑中。

白日忽惊飞急雪，青潭慎勿怒潜龙。谁知一勺灵湫水，解与人间作岁丰。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。